Kamu bisa jelasin ke aku soal Baŵa lofo dalam bahasa nias?

Baŵa lofo, sambua ginötö si no la'ila niha ba guli danö, ya'ia da'ö inötö wa'atosasa sabölö-bölö. Inötö da'ö ba zisambua nahia ma banua, so zalua sifagölötö salua ba mbanua tanö bö'ö, lamane wanötöi ba li Indonesia, krisis. Ba hiza baero zalua sifagölötö da'ö, so mbaŵa lofo ha ba zisambua banua simane ba Danö Niha, baŵa lofo börö walö hadöi ösi danö. La tanö gae, lakiritö. La tanö wakhe, hohomö. So göi lofo börö wasuwöta ba zisambua nahia, irege ono mbanua marase tebai mowöli hadia zoguna börö me i'aturai fefu zo zaza. Tanöbö'ö sa sasese alua ba Danö Niha, nifa'aso ginötö si lö tatu, simane na ilau baŵa deu sara, tebai mangai gitö niha si no tobali tuho wangalui kefe, irege tebai la'ila niha zoguna ba nomo, lua-luania, itörö baŵa lofo, ba oi mangalui famalala gö. Da'a wamaedo mbaŵa lofo si no irai alua ba Danö Niha ba ginötö si lalö, iada'a no sa'ae oya wamalala halöŵö nono mbanua, irege no togese duho lala wangalui, moroi ba wangai gitö numalö ba lala halöŵö sibohou, simane; fabeca, mamawa eu galitö ni kabeni ba fasa, mamawa bulu gowi, fatuka, mana'u kara, ba tanöbö'önia.